Bucureşti, 12 mai /Agerpres/ - Spitalul Clinic de Urgenţă pentru Copii "MS Curie" a precizat joi că declaraţiile şefului secţiei de Terapie Intensivă, dr. Cătălin Cîrstoveanu, despre ineficacitatea unor medicamente au fost făcute în nume propriu, nu în numele spitalului.



"Spitalul Clinic de Urgenţă pentru Copii "M.S. Curie" precizează referitor la apariţia în spaţiul public a declaraţiilor dr. C. Cîrstoveanu, şef secţie TI nou-născuţi, că acestea au fost făcute în nume propriu, nu în numele spitalului", se arată într-un comunicat de presă transmis AGERPRES de reprezentanţii spitalului.



Potrivit sursei citate, medicul Cîrstoveanu susţine că medicamentele generice folosite în secţie au eficienţă terapeutică, însă folosirea extensivă a antibioticelor este cea care produce scăderea gravă a eficacităţii lor.



"Dr. C. Cîrstoveanu aduce următoarele clarificări: medicamentele generice folosite în secţie au eficienţă terapeutică, conform statutului lor. Folosirea extensivă a antibioticelor produce scăderea gravă a eficacităţii lor", arată aceeaşi sursă.



Precizările de la Spitalul pentru Copii "Marie Curie" vin în contextul în care medicul Cătălin Cîrstoveanu a declarat presei recent că sunt medicamente generice care nu au eficacitate. AGERPRES/(AS - autor: Roberto Stan, editor: Florin Marin)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.